./data/phi0914/phi00126/phi0914.phi00126.perseus-lat2.xml
Titus Livius (Livy)
prorae inter se iunctae haerebant, puppes alieno remigio       circumagebantur  ita in arto stipatae erant naves ut vix ullum telum       in mari  vanum intercideret; frontibus velut pedestris  acies urgebant, perviaeque naves pugnantibus erant  insignis tamen inter ceteras pugna fuit duarum quae primae agminum       concurrerant inter se  in Romana nave ipse Quinctius erat, in Tarentina Nico, cui Perconi       fuit cognomen, non publico modo sed privato etiam odio invisus atque infestus       Romanis, quod eius factionis erat quae Tarentum Hannibali prodiderat  hic Quinctium simul pugnantem hortantemque suos incautum hasta       transfigit  ille ut  praeceps cum armis procidit ante proram,  victor Tarentinus in turbatam duce amisso navem inpigre       transgressus cum summovisset hostis, et prora iam Tarentinorum esset, puppim       male conglobati tuerentur Romani, repente et alia a puppe triremis hostium       apparuit;  ita in medio circumventacircumvent Romana navis capitur  hinc ceteris terror iniectus, ubi  praetoriam navem  captam videre; fugientesque passim aliae in alto mersae,       aliae in terram remis abreptae mox praedae fuere Thurinis Metapontinisque            ex onerariis, quae cum commeatu sequebantur, perpaucae in potestatem       hostium venere; aliae ad incertos ventos hinc atque illinc obliqua transferentes       vela in altum evectae sunt